کنیەز ئیبراھیم میرزایێف

کنیەز ئیبراھیم میرزایێف (؛ ١ی ئایاری ١٩٤٧ لە زەنگیباسەر، ئەرمەنستان - ٨ی ئابی ٢٠٢١ لە کازاخستان) مامۆستای زمان، چاند و مێژووی کوردی و سیاسەتوانی کوردی ئێزیدیی خەڵکی ئەرمەنستان و کازاخستان بوو.ھەواڵنێریی کوردپرێس: مەزلووم کۆبانی سەرەخۆشیی کۆچی دوایی مامۆستا کنیەز ئیبراھیم میرزایێف کرد (بە فارسی)، نووسراو لە ١٠ی ئابی ٢٠٢١؛ سەردان لە ١٠ی ئابی ٢٠٢١.

 ژیان 
کنیەز ئیبراھیم میرزایێف لە ڕۆژی ١ی ئایاری ١٩٤٧ لە گوندی زەنگیباسەری شارۆچکەی ماسیس لە وڵاتی ئەرمەنستان لە بنەماڵەیەکی کوردی پەیڕەوی ئایینی ئێزیدی لە دایک بوو. لە یەریڤان لە بواری زمان، مێژوو و چاندی ڕۆژھەڵات بڕوانامەی دکتۆرای وەرگرت. ئەو ھەتا ساڵی ١٩٩٠ بەڕێوەبەری دپارتەمانی زمانەکانی ڕۆژھەڵاتی ناوین لە زانکۆی حکوومیی یەریڤان بوو.

کنیەز بەدوای ئەوەی کە وەکوو مامۆستا لە زانکۆی سەنت پیتەرزبورگ ناسێندرا، وەکوو بەڕێوەبەری زانکۆی حکوومیی قەزاقستان خەریکی چالاکی بوو. ئەو لە کۆتاییەکانی تەمەنی وەکوو جێگری سەرۆکی پەرلەمانی خەڵکی کازاخستان کار دەکرد. میرزایێف بەماوەیەکی درێژ سەرۆکی فیدراسیۆنی ئەنجومەنە کوردییەکانی یەکێتیی کۆمارییە سۆسیالیستەکانی سۆڤیەت چالاک بوو.

کنیەز میرزایێف خاوەنی ٥ منداڵ بوو. کنیەز جگە لە زمانی زگماکیی کە کوردیی کرمانجی بوو، بە زمانەکانی تورکیی ئازەربایجانی، ئەرمەنی، فارسی، تورکیی ئەستەمبوڵی، ڕووسی، کازاخی و ئینگلیزی شارەزا بوو.

 کارەکان 
کنیەز میرزایێف نزیکەی ٢٥ پەرتووک و سەدان وتار لە بواری زمان، چاند، مێژوو و وێژەی کوردی لە خۆی بەجێ ھیشتووەتەوە.

 مردن 
کنیەز ئیبراھیم میرزایێف لە ڕؤژی ٨ی ئابی ٢٠٢١، لە تەمەنی ٧٤ ساڵیدا بەدوای ٢٠ ڕۆژ خەبات لەگەڵ نەخۆشیی کۆرۆنا لە نەخۆشخانەیەک لە نوورسوڵتانی قەزاقستان کۆچی دوایی کرد. جەستەی کنیەز میرزایێف بەدوای ڕێوڕسمی بەخاک سپاردن لە تابۆتێکی ھەڵپێچراو بە ئاڵای کوردستان لە گۆڕستانی گوندی ئاشیبولاخ لە کازاخستان بە خاک سپێردرا.

 سەرچاوەکان 

پۆل:نووسەران بە زمانی کوردی
پۆل:مردووانی ٢٠٢١
پۆل:لەدایکبووانی ١٩٤٧
پۆل:ئێزیدییەکانی ئەرمەنستان
پۆل:کوردەکانی ئەرمەنستان
پۆل:کوردەکانی کازاخستان
پۆل:مردنەکان بەھۆی پەتای کۆڤید–١٩